CELEX: 62010TN0137
Language: fi
Date: 2010-03-17 00:00:00
Title: Asia T-137/10: Kanne 17.3.2010 — CBI v. komissio

5.6.2010   
            
            
               FI
            
            
               Euroopan unionin virallinen lehti
            
            
               C 148/38
            
         Kanne 17.3.2010 — CBI v. komissio
   (Asia T-137/10)
   2010/C 148/64
   Oikeudenkäyntikieli: ranska
   
      Asianosaiset
   
   
      Kantaja: CBI (Bruxelles, Belgia) (edustajat: avocat D. Waelbroeck ja solicitor D. Slater)
   
      Vastaaja: Euroopan komissio
   
      Vaatimukset
   
   
               —
            
            
               Komission 28.10.2009 tekemän päätöksen kumoaminen, jolla todettiin EY 86 artiklan 2 kohdan perusteella yhteismarkkinoille soveltuviksi lainvastaiset tuet, jotka Belgia oli myöntänyt tietyille Bruxelles-Capital -alueella toimiville julkisille sairaaloille, ja jolla hylättiin kantajan valitus.
            
         
               —
            
            
               Komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii 28.10.2009 tehdyn komission päätöksen K(2009) 8120 lopullinen COR kumoamista, jolla todettiin yhteismarkkinoille soveltuviksi kaikki se rahoitus, jonka Belgian viranomaiset olivat myöntäneet Bruxelles-Capital -alueella toimiville IRIS-verkoston julkisille sairaaloille yleisiin taloudellisiin tarkoituksiin liittyvien (SIEG) sairaala- ja muiden palvelujen suorittamisesta maksettavina korvauksina [valtiontuki NN 54/2009 (ex-CP 244/2005)].
   Kanteessaan kantaja väittää, että komission päätöstä rasittavat useat ilmeiset arviointivirheet ja että päätöksen perusteluissa on ainakin yksi vakava puute.
   Kantaja esittää erityisesti, että komission väite, jonka mukaan tuensaajan toiminnassa toteutuvaa tehokkuutta ei ole tarpeen tutkia vertaamalla sitä esimerkiksi ”hyvin johdetulle ja riittävillä välineillä varustettuun keskivertoyritykseen” EY 86 artiklan 2 kohtaan nähden suoritettavassa valtiontukianalyysissä, antaa jäsenvaltioille mahdollisuuden kattaa julkisen palvelun hoitamisesta vastaavan yrityksen kaikki kustannukset siitä riippumatta, että tällaiset kustannukset saattavat olla täysin kohtuuttomia ja epäsuhtaisia ja että tämän vuoksi kyseinen tuki pitäisi torjua.
   Kantaja väittää, että markkinoilla käytävän kilpailun vääristymisen välttämiseksi julkisen palvelun suorittamisesta maksettavan korvauksen pitäisi rajoittua siihen, mikä on välttämättä tarpeellista, kun tällaisia kustannuksia verrataan niihin, jotka olisivat aiheutuneet tehokkaan toimijan suorituksista, mistä esillä olevassa tapauksessa ei ole kyse.